### 31.    Beslutning - Ekstraordinært tilskud til foreninger

**Åbent**

Sagsnr.: 326-2020-80629       J.nr.: 18.15.05           Dokumentnr.:
326-2020-345159

**Sagstype**

Beslutning.

**Resume og sagens baggrund**

Kommunalbestyrelsen anerkender at året 2020 pga. Covid-19 på
mange måder har været svært år for kommunens mange foreninger. Mange
aktiviteter har ikke kunne gennemføres som planlagt på grund af restriktioner.
Kommunalbestyrelsen ønsker at understøtte, at der fortsat kan drives foreninger
og arrangeres aktiviteter i Kalundborg Kommune.

De seneste økonomital for Kalundborg Kommune viser, at der
er et mindre råderum tilbage i 2020. Bl.a. er der et mindre forbrug på
udgifterne til politikere (møder, rejser, konferencer) og andre centrale konti.

Budgetpartierne (B, C, O og V) har på den baggrund aftalt
ekstraordinært at udmønte følgende midler grundet COVID-19 situationen i 2020:

·
Trivselsmidler til de kommunale arbejdspladser

·
Ekstraordinært tilskud til forsamlingshusene

·
Ekstraordinært tilskud til foreningerne

På den baggrund foreslås det, at disse ekstraordinære
bevillinger godkendes i Økonomiudvalget og i Kommunalbestyrelsen.

**Indstillinger**

Borgmesteren indstiller at:

1.    Grundtilskuddet
til foreninger hæves ekstraordinært med 2.500 kr. i 2020

2.    Der ydes et ekstraordinært
medlemstilskud på 100 kr. pr medlem under 25 år i 2020

3.    Det
ekstraordinære tilskud i 2020 til foreninger finansieres via en
tillægsbevilling fra kassen på 978.500 kr.

**Behandling**

Økonomiudvalget, Kommunalbestyrelsen.

**Sagsfremstilling**

Mange foreninger i Kommunen har haft et udfordrende år på
grund af restriktioner som følge af Covid-19. Mange aktiviteter har måtte
gennemføres med færre deltagere, udsættes eller helt aflyses. Nogle foreninger
har haft udfordringer med at fastholde medlemmer og svært ved at få nye
medlemmer, da udbuddet af aktiviteter ikke har været det samme som tidligere
år.

Mange foreningerne har normalt en hel del indtægtsdækket
virksomhed som eksempelvis loppemarkeder, turneringer og musikarrangementer
alle aktiviteter som ikke har kunne gennemføres som hidtil på grund af
restriktionerne.

Foreningerne har faste omkostninger som skal afholdes også i
en tid, hvor indtægterne måske ikke er de samme. Kalundborg Kommunalbestyrelse
sætter stor pris på det store frivillige engagement, som er bærende for
kommunens mange foreninger og håber meget, at foreningerne kommer igennem tiden
med restriktioner til glæde for både nuværende og eventuelt kommende medlemmer.

Kommunalbestyrelsen ønsker på den baggrund at understøtte
foreningerne med et ekstraordinært grundtilskud til de faste omkostninger og et
ekstraordinært medlemstilskud til gennemførelse af aktiviteter under de nye
vilkår.

**Økonomiske konsekvenser**

Der ydes et ekstraordinært medlemstilskud til 7635 medlemmer
på 100 kr. pr. medlem i alt 763.500 kr.

Der er aktuelt 86 foreninger, der modtager grundtilskud. Der
ydes et ekstraordinært tilskud på 2.500 kr. i alt 215.000 kr.

Beløbet på i alt 978.500 kr. finansieres af en
tillægsbevilling fra kassen til Kultur og fritidsområdet.

**Økonomiudvalgets møde den 9.
december 2020:**

Indstillingen anbefales.